Emi Koussi3D-mallinnettu kuva Emi Koussista.

|  |  |
| --- | --- |
| Tyyppi | 
Kilpitulivuori  |
| Sijainti | 
 Tšad  |
| Vuoristo | 
Tibestivuoristo  |
| Korkeus merenpinnasta | 
3 415 m  |
| Prominenssi | 
2 934 mView and modify data on Wikidata  |

Kartta

|  |  |
| --- | --- |
| Koordinaatit | 
19° 47′ 22″ P, 18° 33′ 04″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Emi Koussi** on Tibestivuoristoon kuuluva suuri kilpitulivuori Pohjois-Tšadissa, keskellä Saharan autiomaata. Se nousee 3 415 metriä merenpinnasta ja on siten Tšadin ja koko Saharan alueen korkein huippu. Vuoren loivarinteinen keila on halkaisijaltaan 60–80 kilometriä ja koostuu pääosin trakyytista. Se kohoaa 2 300 metrin korkeudelle ympäröivältä hiekkakivitasangolta, joka on kerrostunut liitukaudella ja paleotsooisella maailmankaudella. Massiivi muodostui 2,42–1,32 miljoonaa vuotta sitten, kun maanpinnalle purkautui räjähdysmäisesti ignimbriittejä ja suhteellisen juoksevaa laavaa kuumasta kohdasta Maan vaipassa.

Emi Koussilla ei ole havaittu vulkaanista toimintaa, mutta sen etelälaidalla on geotermisesti aktiivinen alue *Yi-Yerra*. Tutkijat eivät ole pystyneet selvittämään, milloin tulivuori on purkautunut viimeksi. Sen huipulla on kaksi sisäkkäistä, halkaisijaltaan 12–15 kilometrin mittaista kalderaa, joiden eteläreunalla vuoren korkein kohta sijaitsee. Kalderojen sisäpuolella on useita räjähdyskraattereita ja laavakupoleita. Viimeisimmässä purkauksessa niihin muodostui kolme maaria ja lukemattomia basalttisia kuonakeiloja sekä niihin liittyviä laavavirtoja. Kalderojen kaakkoisosassa sijaitsee niitä nuorempi, alle 2 miljoonaa vuotta vanha *Era Kohor* -kaldera, joka on 2–3 kilometriä leveä ja 350 metriä syvä.

Emi Koussi  
***Emi Koussi***
*Tibesti*
*Ennedi*
Tšad
Libya
Niger
Tibesti
Borkou
Ennedi
N’DjamenaEmi Koussin sijainti Tšadissa.
Emi Koussilla ja Tibestivuoristossa on vain vähän kasvillisuutta, jonka varassa elää gaselleja, harjalampaita ja gepardeja. Niukan ravinnon vuoksi vuoristoa on kutsuttu ’nälän vuoriksi’. Syrjäisellä seudulla asuu tubu-kansan jäseniä ja sieltä on löydetty vanhoja luolamaalauksia.

Emi Koussin on arveltu muistuttavan Marsissa sijaitsevaa Elysium Monsia. Marsissa tulivuorten rinteet ovat kuitenkin sileämmät kuin Maassa, jossa virtaava vesi kuluttaa niihin matalia laaksoja.

* Emi Koussi nähtynä ISS:ltä.Emi Koussi nähtynä ISS:ltä.
* Lähikuva kalderoista vuoren huipulla. Era Kohorin suolamuodostuma näkyy kuvassa valkoisena täplänä.Lähikuva kalderoista vuoren huipulla. Era Kohorin suolamuodostuma näkyy kuvassa valkoisena täplänä.
* Natronsuolaa Era Kohorin pohjalla.Natronsuolaa Era Kohorin pohjalla.

Lähteet
-------

1. 1 2 3 4 5 6 7 8 9 10 11  Emi Koussi Smithsonian Institution, Global Volcanism Program.  Arkistoitu 14.3.2014. Viitattu 2.11.2014.
2. 1 2 3  Emi Koussi Volcano, Chad, North Africa : Image of the Day  8.12.2002. NASA. Viitattu 2.11.2014.
3. 1 2  Earth from Space: Mountains of hunger  16.11.2012. European Space Agency. Viitattu 3.11.2014.
4. ↑
5. 1 2 3  Emi Koussi Volcano, Chad : Image of the Day  11.1.2011. NASA. Viitattu 2.11.2014.
6. ↑  STS108-701-8 *The Gateway to Astronaut Photography of Earth*. Earth Science and Remote Sensing Unit, NASA-Johnson Space Center..  Arkistoitu 4.11.2014. Viitattu 3.11.2014.

Aiheesta muualla
----------------

* Kuvia tai muita tiedostoja aiheesta **Emi Koussi** Wikimedia Commonsissa